Eestimaa jalaväerügement (Mellin)

Eestimaa jalaväerügement (ka Eestimaa värvatud jalaväerügement; rootsi k. Estländskt värvat infanteriregement) oli 1702–1710 tegutsenud Rootsi jalaväeüksus, mis osales Põhjasõjas Eesti sõjategevuses. Üksus hävis Tallinna piiramisel. Üksuse juhataja oli ooberst Berend Johann von Mellin.

Eestimaa jalaväerügement moodustati 1702. aasta sügisel Tallinnas ning koosnes seitsmest kompaniist. Üksuse juhatajaks määrati ooberst Berend Johann von Mellin. Algselt oli rügemendi koosseisus ligi 1000 meest. 1707. aastal oli üksuses 790 meest.Lk 170 (Eesti rahva ajaloost, 1960) Sõja lõppedes kannatas rügement haiguste ja nälja all, nii et 1709. aasta suvel oli üksuses seetõttu ligi 100 sõdurit surnud.Lk 185-186 (Eesti rahva ajaloost, 1960) Üksus osales Tallinna kaitsmisel ning hävis selle käigus.Lk 21 (Svenska arméns regementen, 1920)

 Viited 

 Kirjandus 
 Eesti rahva ajaloost Põhjasõja aastail 1700–1721. Tallinn: Eesti Riiklik Kirjastus. 1960. 
 Nordensvan, Carl Otto. Svenska arméns regementen 1700–1718. 1920.

Kategooria:Põhjasõja Rootsi väeüksused